
A luctor . 


Lectori  salutem! 


Ab  antiquissimis  jam  temporibus  lege  quadam  aca- 
demica  sancitum  est,  ut  quisque  candidatorum  ad 
compessendam  supremam  doctoratus  lauream  thema¬ 
ti  cuidam  scientifico  ex  vasto  artis  Ilippocraticae 
campo  pertractando  eique  dilucidando  sese  accingat, 
idque  publici  faciat  juris  5  cui  legi  longaevitate  mo¬ 
ris  sancitae  satisfaciens,  pagellas  hasce  in  fidem 
trado  publicam. 

Et  quatenus  ex  repetita  observatione  evictum 
est,  proles  ex  fervido  amoris  stimulo  genitos  lon¬ 
ge  ex  solo  officii  stimulo  procreatis  tum  formosita¬ 
te,  tum  ingenio  antecellere,  eatenus  primigenam 
hancce  meam  prolem  ex  invito  patris  cum  musa  con- 
nubio,  ortum  suum  repetiisse,  haud  quem  fugere, 
timesco. 

I11  dubiis  diu  haerebam ,  quod  mihi  seligerem 
thema  pro  uberiori  ac  fusiori  explanatione  nonagies 
non  ruminatum!  Hinc  pertractandum  mihi  delegi 
„  Trismum  neonatorum  “  c uj  11  s  hucdum  exarati  haud 
reminiscor. 

Idcirco  nequaquam  est ,  quod  speres  nova 
audire ,  benevole  lector !  nam  quare  proferam,  pro- 


pria  experientia  augustis  adhuc  circumscripta  limi¬ 
tibus  ,  ex  virorum  clarissimorum  operibus  collegi , 
comparandoque  in  totum  componere  adnisus  sum. 

Et  me  Hercle !  quas  divinaveram  tam  magnae 
rei  difficultates ,  longe  majores  reperio  scribens  $ 
ast  etsi  horreat  animus !  quem  semel  protuli  pedem, 
referre  nolo,  non  dubitans.  Te,  lector  candide !  pri¬ 
mitias  perlegere  tironis  medici  nunquam  obliturum, 
et  quae  manca,  nec  sat  bene  ordinata,  Tuo  ex  in¬ 
genio  benigne  suppleturum  fore.  Te  cum  elegiaco¬ 
rum  antiquo  principe  praecor  : 

Da  veniam  scriptis,  quorum,  non  gloria  nobis 
Causa,  sed  utilitas  offieiumque  fuit. 


Denominatio  et  definitio  morbi. 


np 

1  rismus  (capistrum  ,  tortura  oris  ,  a  rptfw  ,  stri- 
tleo)  nominatur  in  genere  morbus  per  spasmum  toni- 
cum  maxillae  inferioris  sese  manifestans ,  sub  quo  vel 
maxilla  inferior  superiori  firmiter  adnectitur,  quod  ag- 
glutinatio  maxillae  inferioris  appellatur  ,  vel  ore  aper¬ 
to  hoc  non  claudi  potest,  quod  divaricatio  maxillae  in¬ 
ferioris  appellatur.  Saepissime  initium  et  comes  tetani. 

Trismus  neonatorum  in  specie  (Gallis  la  sarette; 
Anglis  the  lock’d  Jaw  $  Italis  trismo  dei  neonati,  Ter¬ 
gesti  vocabulo  plebeo  muzze :  Germanis,  Kinnbacken- 
krampf  neugeborner  Kinder)  est  species  tetani,  qua 
praecipue  maxilla  inferior  spasmo  tonico  musculorum 
in  locum  fixum  detinetur,  atque  per  aetatem  et  clima 
singularem  modificationem  et  magnam  atrocitatem  ac¬ 
quirit. 


Morbus  hic  recens  natis  infensissimus ,  intensi- 
tate  et  duratione  in  variis  regionibus  differt,  licet  et 
multum  ab  aetate  dependeat.  Regiones  tropicae  Asiae, 
Africae  et  Americae,  uti  India  orientalis  et  occidenta¬ 
lis,  insulae  Aritillorum,  Barbados,  St.  Bomingo,  Cayen- 
nae  huic  morbo  summopere  sunt  obnoxiae,  atque  ibi¬ 
dem  endemice  regnans  omni  anno  major  pars  de  tene¬ 
ris  his  infantibus  hocce  morbo  decumbunt,  atque  subi¬ 
to  talem  vehementiam  acquirit,  ut  infans  vix  natus 
post  sex  aut  octo  horas  jam  moriatur.  In  regionibus 
Europae  caldioribus  etiam  sat  magna  saevitate  ende- 

mice  grassatur,  uti  in  Hispania,  Insula  Minorca ,  Ter¬ 
gesti,  nonnullis  regionibus  Hungariae .,  atque ,  quam¬ 
quam  morbi  decursus  sit  lentior  atque  vehementia 
minor,  tamen  vix  non  semper  lethalis.  Sporadice  ubi¬ 
cumque  observatur,  licet  in  genere  sit  morbus  rarior. 

Tempus,  quo  infantes  hocce  morbo  corripiuntur, 
varium  observabatur ;  nonnunquam  jam  primis  vitae  ho¬ 
ris,  praecipue,  ubi  endemice  regnat,  atque  ibidem  raro 
post  decimam  quartam  a  nativitate  diem.  Trismus  spo¬ 
radice  observatus  rarius  primis  vitae  diebus  occurrit, 
sed  quum  a  causis  determinatis  dependeat ,  his  agenti¬ 
bus  comparet,  rarius  tamen  post  annum. 

Duratio  morbi  summopere  variat.  In  regionibus 
tropealibus  vix  accedens  jam  lethalis,  ut  morbus  vix 
spatium  sex  aut  octo  horarum  percurrat  ;  quo  magis  a 
Zona  torrida  distat ,  eo  mitior  decursus  atque  saepius 
octo,  quatuordecim  dies,  sed  rarius  ultra  perdurat* 

Nos  o  g  r  a  p  Ji  i  a. 

Summi  momenti  est,  prodromos,  morbum  instan¬ 
tem  significantes,  noscere;  nam  justa  illorum  notione 
medico  possibile  est,  morbo  intranti  praecavere,  et 
sic  quidquam  de  felici  exitu  sperare. 

Prodromi  itaque  circiter  sunt  sequentes :  infantes 
inquieti  redduntur,  vagitus  frequentior  est,  voce  sub¬ 
limi,  forti,  sibilante  ,  sugere  cupiunt,  attamen  jam 
sucti mis  difficilioris  indicia  adsunt,  dumque  sugunt,  lac, 
tissicula  et  singultu  per  nares  reddunt,  caput  jacti¬ 
tant,  artus  distrahunt,  corpusque  diverso  modo  con¬ 
torquent;  color  cutis  in  flavum  vergit,  praecipue  albu¬ 
gineae  ,  facies  redditur  pallida ,  saepiusque  caerules- 
cens,  nonnunquam  fugax  insolitusque  rubor  faciem 
modo  omnem,  modo  dimidiatam  perstringit;  oculi  sunt 
torvi,  inquieti,  volubiliores  aut  luscitantes,  sub  som¬ 
no  semiclausi,  bulbo  sursum  tracto,  ita  quidem,  ut 
albuginea  tantum  conspiciatur,  nictitatio  saepius  recur- 

reus  ,  lacrimarum  secretio  adaucta  5  musculi  faciei  et 
labiorum  in  motu  tremulo  continuo  versantur;  ipsa  fa¬ 
cies  et  praecipue  labia  quidquam  tumidula  ;  motus  ma¬ 
xillae  inferioris  non  liber,  atque  ubi  os  exploratur,  ae¬ 
gre  digito  maxilla  cedit  5  lingua  sicca,  spurca,  ejus- 
que  apex  rubescens ,  uti  in  febribus  malignis ,  tota  ca¬ 
vitas  oris  plerumque  aphthis  obsessa  5  respiratio  ab  initio 
est  lenta  et  aequabilis,  postea  brevis,  anxia,  spastica, 
gemebunda,  admixto  singultu  ;  abdomen  sensile,  tu¬ 
mescens  ,  tensum  ;  alvus  segnis  ;  urina  nunc  multa  et 
magis  aquosa,  quam  aetati  convenit,  mittitur,  alias 
spasticarum  alfectionum  praesaga ,  nunc  parca  ejusdem 
indolis ,  nonnunquam  excretio  per  plures  horas  penitus 
supprimitur;  pulsus  ab  initio  fere  tardior,  sequentibus 
diebus  celerior;  somnus  interruptus,  levis,  saepius 
sub  somno  observatur  subrisus,  repentina  evigilatio  cum 
clamore  conjuncta. 

Quamquam  ex  symptomatibus  hucusque  recensitis 
morbum  periculosissimum  imminentem  ab  alio  morbo 
spastico  vix  dignoscamus,  tamen  ut  supra  monui,  eo 
major  attentio  nostra  in  eum  dirigenda  erit,  quum  hu¬ 
cusque  tantum  in  hoc  stadio  nobis  possibile  sit,  morbum 
imminentem  supprimere.  Nonnunquam  vero  absque  pro¬ 
dromis  morbus  infantes  clandestine  obrepere  atque  vix 
signa  ejus  adventus  per  luculentas  gravioresque  corpo¬ 
ris  convulsiones  dare  solet,  sed  subito  vera  sua  forma 
ingruit ,  quod  praecipue  saepius  observatur  in  regioni¬ 
bus,  ubi  endemice  regnat. 

Symptomata  mox  enumerata  vix  remittunt,  eo  mi¬ 
nus  intermittunt,  sed  frequentissime  sensim  sensimque 
increscunt  et  in  morbum  formatum  transeunt. 

Imago  morbi  evoluti. 

Progrediente  morbo  mobilitas  maxillae  inferioris 
ex  toto  evanescit,  ut  haec  nec  vi  majori  mechanica, 

nec  motu  totius  capitis  detrahi,  nec  sursum  tolli  potest: 
saepius  superiori  adeo  adstringitur  ,  ut  vix  manubrium 
cochlearis  immitti  possit;  sed  non  semper  maxilla  infe¬ 
rior  superiori  proxime  adhaeret,  verum  nonnunquam 
aliquot  linearum  spatium  superest,  ita,  ut  os  semiaper¬ 
tum  conspiciatur  ?  imo  nonnunquam  et  penitus  dehiscat; 
musculus  masseter  maxillam  attrahens  duritie  lignum 
aemulatur;  suctus  per  motum  maxillae  impeditum  et  per 
linguae  spasmos  impossibilis,  sicuti  et  deglutitio  ob 
spasmos  pharyngis'  et  oesophagi.  Facies  coenileo-rube- 
scens,  turgens,  cum  maculis  profunde  rubris,  mox  per 
reliquum  corpus  sese  extendentibus,  notata,  vix  ru¬ 
bescens  uno  fere  momento  iterum  pallescit  atque  colia- 
bitur.  Oculi  ab  initio  sunt  immobiles ,  fixi,  splendican¬ 
tes,  protrusi,  quasi  inflammati,  vel  motu  clonico  sat 
vehementi  per  orbitam  rotantur,  pupillam  offerunt  dila¬ 
tatam,  serius  in  orbitam  magis  retrahuntur,  splendorem 
ammittunt,  atque  sat  larga  quantitas  materiae  sebaceae 
et  muci  illis  adhaeret:  e  naribus  antea  siccis,  proluvies 
quaedam  lenta  stillat;  labia  sunt  tremula,  caerulescen- 
tia.  Vox  acutior,  deinde  ranca,  tandem  in  obscurum 
murmur  transit,  serius  penitus  intercipitur ,  quod  fit 
aliquot  dies  ante  mortem.  Ex  ore  effluit  materia  mucosa 
spumosa,  sat  largae  quantitatis;  respiratio  fit  stertorosa, 
anhelans,  celer,  suspiriis  intercepta,  laboriosissima. 
Abdomen  et  praecordia  tument  et  dolent;  alvus  ab 
initio  tarda,  aridis  meconii  reliquiis  mixta,  cum  nisu 
vehementi  spasticoque  conjuncta,  postea  redditur  li¬ 
quida,  viridescens,  spumosa,  foetorem  intolerabilem 
spargens,  nonnunquam  et  vomitus  sequitur  materiae 
viridicantis,  acris,  foetentis;  urina  linteamina  colore 
tingit  croceo,  modo  enuresis,  modo  ischuria.  Ad  supe¬ 
riora  oritur  sudor  frigidus ;  juncturae  artuum  incurvae 
contractaeque  sunt,  extremitates  ipsae  tument,  lives¬ 
cunt  et  frigescunt,  simulque  duriores  redduntur,  quan¬ 
doque  sensim  sensimque  collum  totusque  truncus  tetano 

obrigescunt,  praecipue  sub  exacerbationibus  mali.  Ante 
vitae  finem  statas  paratyseos  sese  manifestat.  Resolutis 
colli  musculis  caput  nutat,  concursus  et  vicissitudo 
quaedam  spasmorum  et  paralysium  in  musculis  faciei 
observatur,  adest  dentium  stridor,  maxillis  nihilominus 
consertis;  ore  hiante  dentes  prominent,  labia  spumosa 
distortaque  sunt,  livent,  caput  profuse  sudat,  abdomen 
intumescit;  inter  haec  stupidi  et  soporosi  jacent,  donec 
aut  sub  convulsionis  cujusdam  paroxysmo  suffocantur 
aut  inter  lentum  respirationis  et  stertoris  decrementum 
et  spasticos  pectoris  motus  moriantur. 

Celeberrimus  P e  t r u  Frank  sequentem  imagi¬ 
nem  de  Trismo  neonatorum  Tergesti  endemico  e  littera 
celeb.  Protomedici  tergestini  Doctoris  R  eus s  desumtam 
statuit:  „Post  tertium  a  nativitate  diem  hic  morbus  neo¬ 
natum  infantem ,  etsi  partu  prospero  ac  sine  ullo 
morbi  aut  labis  organicae  vestigio  in  lucem  editum , 
etsi  bono  colore  praeditum,  voce  sonora  vagientem, 
ubera  cum  sapore  sugentem  et  ineconium  sat  abunde 
egerentem  invadit.  Prodromum  hujus  mali  signum 
plumbei  coloris  circa  labia  circulus.  Mox  voce  miseri 
privantur,  ubera  cum  aviditate  quaerunt ,  sed  ob  oris 
constrictionem  sugere  impediti,  pauculum  illud  lactis , 
quod  nutrix  instillat ,  libere  ad  stomachum  deducunt.^ 

„Post  praevia  haec  symptomata  augetur  sensim 
sensimque  pusionum  debilitas ,  vagitus  in  lamenta  per¬ 
mutantur,  tremor  aliquis  eorum  ad  artus  suboritur,  ex¬ 
tremitates  tumefiunt,  livescunt,  frigidae  ac  duriores 
redduntur;  donec  octava  circiter  morbi  die  cum  ster- 
tore  respirantes  moriantur  convulsi.” 

Momenta  causalia  disponentia. 

Causarum,  quae  dirum  huncce  morbum  in  neonatis 
producere  solent,  perlonga  series  ab  auctoribus  medi¬ 
cis  enumerantur ,  et  singulae  revera  saepe  morbo  ex¬ 
citando  ansam  praebere  solent. 

Sufficiens  momentum  ad  morbum  disponens  in  te¬ 
neritudine  organorum  et  adaucta  receptivitate  systema¬ 
tis  nervosi  invenimus,  quum  vix  ex  sinu  materno  egressi 
infantes ,  certi  non  sufficientem  resistentiam  influxibus 
nocivis  externis  opponere  valent;  receptivitas  adaucta 
systematis  nervosi  sub  vivida  organismi  evolutione  ea¬ 
dem  ratione  supprimitur,  qua  irritabilitas  in  vita  magis 
magisque  manifestatur.  Quo  tenuior  igitur  et  quo  majori 
receptivitate  praeditus  est  infans ,  eo  magis  in  huncce 
morbum  inclinat.  Observatio  ipsa  nobis  haec  clare  de¬ 
monstrat,  nam  infantes  primis  vitae  diebus  frequentius 
hocce  morbo  corripiuntur,  et  eo  rarius,  quo  magis  ae¬ 
tate  increscunt.  Etiam  dispositio  haereditaria,  praecipue 
a  matre  inquisita  in  infantibus  praesens ,  hos  in  hunc 
morbum  magis  proclives  reddit.  Cognoscitur  dispositio 
haec  per  corporis  structuram  justo  teneriorem,  muscu¬ 
los  graciles,  ossium  tenuitatem,  mollitiem  partium  car¬ 
nosarum,  quae  omnia  similem  teneritudinem  nervorum 
structurae  indicare  videntur. 

Causae  occasiouales. 

Causae  morbi  excitantes  ab  auctoribus  variis  variae 
proferuntur  et  inter  praecipuas  sequentes  nobis  videntur. 

a.  Refrigerium  saepe  qua  causa  unica  hujus  mor¬ 
bi  observabatur.  Inde  nobis  explicare  possumus ,  cur 
tam  frequens  sit  in  regionibus  australibus ,  quae  muta¬ 
tioni  athmosphaerae  summopere  obnoxiae  sunt,  atque 
infans  vix  natus  calorem  diei  cum  frigore  noctis  vix 
innocue  perferre  valet ;  inde  et  explicare  nobis  possu¬ 
mus,  cur  et  apud  nos  occurrat  in  infantibus,  qui  huic 
errori  exponebantur ;  nam  stragulis  tepidis  atque  cubi¬ 
culo  moderate  calido  retinentur  et  paulo  post  aeri  libero 
exponuntur.  Quod  non  desint  occasiones ,  ut  infantes 
refrigerium  capiant,  de  his  in  Dr.  J.  Zangerl  tractatu 
de  convulsionibus  aetatis  infantilis  legimus  sequentia: 


,,Schon  bei  der  Geburt  wird  oft  der  bis  zum  Kopfe  ge- 
borne  Korper  nicht  gehorig  bedeckt;  der  Neugeborne 
in  einem  zu  flachen  Gefasse  oder  zu  wenigem  Wasser 
gebadet,  nacli  dem  Bade  von  der  ungeschickten  Heb- 
amme  zu  langsam  angekleidet,  hernach  selbst  bei  der 
rauhesten  Witterung  nicht  selten  1 — 2  Stunden  weit  zur 
Taufe  getragen,  bei  dieser  in  einer  kalten  Kirche  mit 
kaltem  Wasser  begossen  5  dann  aus  iibertriebenem  Eifer 
fiir  friihzeitige,  missverstandene  Abhartung  das  zarte 
Geschbpf  schon  nach  den  ersten  Tagen  mit  kaltem 
Wasser  gewaschen  oder  gebadet,  bei  rauher  Witterung, 
selbst  bei  strengen  Nord-  oder  Nordostwinden,  ins  Freie 
getragen.  Wie  oft  wird  nicht  von  unvorsichtigen  Heb- 
ammen  der  schwitzende  Neugeborne  sogleich  aus  dem 
Bette  genommen  und  lialb  nakt  aut  dem  Ankleidetische 
liegen  gelassen,  oder  von  unverstandigen  Muttern  so¬ 
gleich  der  freien  oder  Zugluft  ausgesetzt.” 

b.  Sordes  gastricae  in  infantulo  aut  jam  ante  na¬ 
tivitatem  praesentes,  aut  postea  generatae  saepius  huncce 
morbum  causant,  sicuti  meconium  magna  copia  non 
evacuatum ,  lac  maternum  aut  nutricum  corruptum  in 
ventriculo  haerens,  acidum  primarum  viarum,  bilis  prae¬ 
ter  normam  accumulata  aut  morbose  degenerata,  abusus 
purgantium  statim  post  nativitatem  ad  evacuandum  me¬ 
conium. 

c.  Animi  pathemata  matris  vel  nutricis  in  infantem, 
per  paulo  post  illi  porrecta  ubera ,  magnas  tubi  intesti¬ 
nalis  turbas,  et  inde  trismum  provocasse,  saepius  visa 
sunt.  Huc  referuntur  praecipue  gaudium,  timor,  amor 
infelix,  ira,  terror,  uti  S  w  i  e  t  en  nos  sequentibus  docet : 

Si  summa  excandescit  ira  nutrix  et  imprudens  dat  ubera 
infanti ,  convellitur  illico  tenellus  (uti  tot  observata 
docuerunt),  dum  nutrix  defervescente  hoc  brevi  furore 
nihil  mali  patitur.  Illa  ergo  mutatio  per  validum  talem 
animi  effectum  in  humoribus  nutricis  nata,  non  potest 
firmius  aetate  jam  sensorium  commune  turbare,  dum 

pauculum  lactis,  ab  irratae  nutricis  uberibus  ductum, 
tenerum  et  mobile  infantis  corpusculum  tam  misere  af¬ 
ficit.  “ 

d .  Inflammationes  ?  vulnerationes  et  compressiones 
partium  diversarum  saepius  qua  causae  trismum  exci¬ 
tantes  observabantur*  Nonnulli  inflammationem  umbilici 
ex  nimia  constrictione  productam  qua  causam  hujus 
morbi  agnoscunt,  alii  ex  levatricum  abusu  frenulum  lin¬ 
guae  lacerandi  ortum  hujus  morbi  sibi  explicant  5  non 
minus  frequens  causa  trismum  excitans  in  nimia  com¬ 
pressione  abdominis  per  morem  saepius  usitatum  infan¬ 
tulos  vix  natos  majori  vi  mechanica  per  fascias  com¬ 
primendi  ,  jacere  videtur.  Quamquam  saepius  evolutio¬ 
nem  hujus  morbi  ex  causis  vix  recensitis  derivare  de¬ 
bemus  ,  attamen  in  certis  casibus  nequaquam  nobis  suf¬ 
ficientes  videntur;  nam  in  regionibus,  ubi  endemice 
regnat  trismus,  saepius  infantes  ab  omnibus  influxibus 
nocentibus  removentur,  nihilominus  morbo  corripiuntur  5 
in  tali  casu  certe  ad  endemicum  influxum  atmosphaerae 
refugiendum  erit,  qui  nobis  sufficiens  momentum  sistit, 
evolutionem  in  uno  eodem  loco  seinper  restrictam  ex¬ 
plicandi.  Causae  endemice  grassantis  trismi  in  variis 
regionibus  ex  modificatione  et  varietate  loci  sunt  quidem 
variae  $  attamen  ubique  fere  inter  se  concordant  5  sunt 
regiones  magis  calidae ,  ibi  adsunt  copiosi  vapores  ma¬ 
ritimi  paludosi,  nunc  humiditas,  nunc  siccitas,  dies 
calidi,  noctes  frigidae,  celerrimus  caloris  in  frigus 
transitus. 

Celeb.  Pet,  Fr  an k  causas  trismi  Tergesti  ende¬ 
mice  regnantis  inquirens  sequentia  protulit :  „$ed  quae 
Tergestum  civitatem  soli  meridiano  minus  ,  quam  aliae 
Italiae  magis  meridionales  partes,  expositam  hujus  mali 
occasio  premeret,  hoc  quidem  indicatu  nobis  perdificile 
visum  est.  Non  interiin  latet,  hanc  urbem ,  quam  nos 
ipsi  quondam  visitavimus,  tum  altioris  ad  radicem  mon¬ 
tis,  tum  profundiori  ad  maris  Adriatici  ipsas  et  angu- 


15 

stiori  territorio  exstructam,  nunc  ab  aquilonaris  venti 
turbinibus  gelidissimis  perflari  ac  vix  non  rigescere , 
nunc  vero  a  solis  meridionani  radiis,  tum  a  vicinis 
saxis,  tum  ipsi  tranquilli  maris  a  speculo  reflexis ,  vix 
non  exuri*  maximis  vero  ac  subitaneis  athmosphaerae 
mutationibus,  exponi.  A  solo  quidem  aere  maritimo 
trismum  endemicum  sub  coelo  calido  produci  minus  est 
probabile ,  sed  cum  a  tergo  saxoso ,  fere  igneo  et  a 
splendente  maris  unda  solis  radii  unum  quasi  in  punc¬ 
tum  concentrantur ,  aerisque  simul  magnae  vicissitu¬ 
dines  conspirant,  nil  nobis  ad  tetanum  vel  spasmum  ma¬ 
xillae  in  tenerrima  nascentis  hominis  aetate  producen¬ 
dum  deesse  videtur.^  s 

Causa  proxima. 

Quemadmodum  natura  spasmorum  interna  genera- 
tim ,  ita  et  trismi  causa  proxima  in  specie  hucdum 
aenigma  est,  quamvis  ingenium  medicorum  celeberri¬ 
morum  omnis  aevi  ad  illud  solvendum  indefesso  labore 
incubuerit.  Eo  minus  nobis  spes  affulget,  fore,  ut  ali¬ 
quid  plus  de  ea  innotescat,  quum  systema  nervosum 
qua  sedes  hujus  morbi  non  obstantibus  maximorum  in 
arte  medica  virorum  laboribus,  in  functione  sua  et  agendi 
modo  parum  cognoscamus. 

Prognosis. 

Medici  celeberrimi  in  statuenda  prophetia  hujus 
morbi  infausta  concordant  5  nam  morbo  evoluto  vix  quid¬ 
quam  de  felici  exitu  sperare  licet.  Si  reflectimus  ad 
paucas  illas  exceptiones,  ubi  medicis  practicis  conces¬ 
sum  fuit,  proles  matribus  reddere,  revera  morbus  vix 
arti  cedens  dicendus  est.  Omni  tempore  a  medicis  ten- 
tata  sunt  diversissima  remedia,  sed  prognosis  eadem 

semper  permansit.  Adsunt  tamen  momenta  plura,  quae 
prognosim  in  specie  distinguere  jubent. 

Morbus  in  climate  calidiori  decursum  rapidio¬ 
rem  celebrat,  atque  majorem  vehementiam  aequi- 
rit;  infaustior  inde  prognosis.  Ideo  videmus  quod  me¬ 
dici  practici  in  Guyenna,  in  insula  St..  Domingo  et 
Hispania  praxim  exercentes,  de  centenis,  quos  obser¬ 
varunt,  casibus,  nec  infantem  salvatum  meminerint,  quum 
apud  nos  medicus  vix  datur,  qui  non  casu,  felici  suc¬ 
cessu  coronato,  glorietur. 

Constitutio  infantis  prognosim  distinguit.  Infans 
debilior,  macilentus,  gracilior,  sensilior,  morbo  cor¬ 
reptus  certissime  non  evadit  5  hinc  infantibus  partu 
praematuro  in  lucem  editis  certe  lethalis.  Medici  utcun¬ 
que  hujus  morbi  periti  hanc  observationem  fecerunt. 

Causa  occasionaiis  diversa  prognosim  in  specie 
variat.  Trismus  ex  causa  gastrica  ortus,  debita  the¬ 
rapia  adhibita,  saepius  permittit  spem  aliquam  fovere  5 
ideo  videmus  methodum  antigastricam ,  saepius  felici 
successu  adhibitam,  a  nonnullis  medicis  contra  hunc 
morbum  in  genere  laudatissimam.  Morbus  a  refrigerio 
ortus,  saepissime  lethalis  est ,  et  quamquam  decursum 
saepius  longiorem  celebrare  amat,  tamen  semper  in 
pejus  ruens  morte  utplurimum  terminatur.  Vulneratio¬ 
nibus  et  inflammationibus  diversarum  partium  abactis, 
saepius  apud  nos  et  trismus  abigitur;  quod  vero  in  re¬ 
gionibus  calidioribus  nequaquam  fit.  Vulueribus  levis¬ 
simis  absque  signis  inflammationis  accidentibus,  trismus 
accedit  post  paucas  horas  lethalis ;  idem  fit  in  inflam¬ 
mationibus,  in  quibus  vix  suppurationis  malae  indolis 
signa  conspiciuntur. 

Constitutio  endemica  regnans  prognosim  in  specie 
mutat,  quoad  durationem  et  gradum  magnam  ponens  dif¬ 
ferentiam.  Sic  Cayennae  et  St.  Domingo  morbus  qua 
endemicus  brevissimus  atque  vix  ortus  rapide  ad  sum¬ 
mam  increscit  vehementiam.  Morbus,  in  Hispaniae  re- 

gionibus  et  in  Insula  Minorca,  gradu  et  duratione  Ame¬ 
ricano  vix  cedit,  quamvis  climatis  varia  sit  differentia. 
In  aliis  Europae  regionibus  endemicus  velnonnunquam 
epidemicus  longiorem  decursum  celebrat,  sensim  sen- 
simque  symptomatibus  increscentibus  octava  die  aut  se¬ 
rius  tandem  lethalis  fit. 

Symptomata  et  decursus  etiam  prognosim  distin¬ 
guere  jubent.  Colli  rigiditas,  ejectio  fluidorum  per 
nares,  spasmus  extremitatum  accedens  ,  emprosthoto- 
nos,  respirationis  difficultas  increscens,  et  spastica 
pectoris  contractio,  alvi  summe  foetentis  depositio ,  vi¬ 
rium  lapsus  ad  signa  fere  ominosa  pertinent.  Signa, 
quae  spem  aliquam  fovere  permittunt,  sunt :  contractio 
musculorum  faciei  non  magna  et  facies  inde  non  multum 
permutata,  non  plena  maxillae  immobilitas,  deglutitio 
nondum  penitus  cohibita,  spasmus  musculorum  non 
ultra  faciem  progrediens,  alvus  larga  non  adeo  foe¬ 
tens,  sudor  largus,  vires  nondum  dejectae.  Sudor 
largus  in  trismo  ex  refrigerio  orto  et  exanthema  vesi¬ 
culare  per  cutem  prorumpens  qua  signa  utcunque  op¬ 
tata  considerantur*,  sicuti  et  vomitus  in  trismo  ex  causa 
gastrica  orto.  Decursus,  uti  antea  diximus,  prognosim 
etiam  mutat.  Morbo  celerrime  increscenti  vix  quidquam 
opponere  valemus  ;  subito  est  lethalis  $  morbo  longiori 
tempore  durante  in  infante  maturo  ,  robusto  et  viribus 
nondum  nimis  debilitatis ,  quidquam  sperare  licet. 

Conditiones  externae  infantis  magnum  habent  in¬ 
fluxum  in  statuenda  prognosi.  Ad  has  praecipue  perti¬ 
net:  aeris  atmosphaerici  qualitas,  cura  medici  et  regi¬ 
men  aegri.  Aer  impurus ,  non  liber ,  effluviis  anima¬ 
libus  impraegnatus,  nimis  calidus,  id  quod  saepissime 
in  Brephotrophiis  videre  facile  est,  certe  sistit  mo¬ 
mentum  magnum,  quo  morbus  non  tantum  im  celeri  suo 
decursu  non  cohibetur,  imo  adjuvatur.  Hinc  in  Brepho¬ 
trophiis  major  mortalitas  vehementiaque  major,  quam 

alibi ;  etsi  false  nonnulli  originem  morbi  in  aere  corrupto 
Brephotropheorum  ponunt,  quamquam  sistat  momentum, 
quod  morbum  natum  foveat  ejusque  lethalitatem  adau¬ 
geat.  Cura  medici  et  regimen  neonati  tandem  suumque 
influxum  in  stabilienda  prognosi  exserunt.  Ad  morbum 
tam  periculosum  impugnandum  certe  summam  medicus 
operam  impendat  necesse  est,  attamen  sine  efficacibus 
medicaminibus  atque  magna  infantulis  cura,  nil  efficiet. 
Sed  neminem  latet,  quaenam  difficultates  certis  in  ca¬ 
sibus  his  duobus  momentis  obveniunt.  Infanti  a  paren¬ 
tibus  pauperis  nato  medicus  praescribit  efficacissima  re¬ 
media,  nec  tamen  valet  eorum  pretium  imminuere  5 
jam  magnum  parentum  pondus  5  infans  indiget  cura  die 
noctuque;  tandem  parentes  post  magnum  pecuniae  et 
laborum  dispendium  omnia  frustra  adhibita  observantes 
in  medicum  medicinamque  diffidunt,  saepissimeque  his¬ 
ce  casibus  natis,  plebs,  morbum  pro  insanabili  tenens, 
nil  ad  infantulum  servandum  cogitat.  Hic  modus  cogi¬ 
tandi  revera  eo  invaluit  in  pluribus  regionibus ,  ut 
parentes  nil  fere  adhibeant  contra  morbum ,  quem  per 
traditionem  quasi  pro  insanabili  tenent.  Et  si  medico, 
officio  suo  debite  fungenti ,  talis  morbus  apud  homines 
conditionis  minoris  occurrit ,  is  non  solum  contra  per- 
tinacitatem  morbi,  sed  et  contra  pertinacitatem  paren¬ 
tum  pugnare  debet,  qui  gratiam  illis  illatam  nec  agnos¬ 
cunt.  Quid  in  tali  casu  de  prognosi  dicendum  sit,  spon¬ 
te  effluit. 

Therapia. 

Quum  trismus  neonatorum  sistat  morbum  gravis¬ 
simum  ,  periculosissimum,  et  saepissime  omnis  artis 
medicae  conatibus  vix  cedentem,  certe  principalis  in¬ 
dicatio  eo  dirigenda  erit ,  ut  morbi  genesis,  quantum 
fieri  potest,  praecaveatur.  Erit  ergo  therapia  prophy- 
lactica  in  hoc  morbo  summi  momenti.  Therapia  curati- 


va  onimi  tempore  diversissimis  remediis  tentata,  sed 
rarissime  felici  successa  coronata,  morbo  evoluto  insti¬ 
tuitur. 


P  r  o  p  h  y  1  a  x  i  s. 

Omnium  morborum  prophylaxis  in  removendis  se¬ 
dulo  causis  occasionalibus  et  in  tollenda  dispositione 
ad  morbum  consistit.  Sed  quum  ex  antea  dictis  elucet, 
quod  infantes  jam  dispositione  connata  in  lucem  edan¬ 
tur,  quae  tantum  per  tempus  tolli  potest,  hanc  abige¬ 
re  nec  in  potestate  medici  versatur.  Eo  magis  ejus  at¬ 
tentio  in  abigendas  causas  occasionales  dirigenda  erit. 

Quum  observatur,  morbum  saepius  ex  refrigerio 
oriri,  certe  medicus  matres  attentas  reddere  debet  de 
influxu  saepe  lethali  refrigerii  in  neonato ,  ille  praeci¬ 
pue,  qui  praxim  exercet  in  loco,  ubi  endemice  regnat, 
et  ex  minima  jam  causa  agente  evolvitur  5  nam  recto  ad 
matres  consilio  plures  infantes  servare  valet.  Hinc  cu¬ 
stodiantur  neonati  in  cubili  amplo,  aere  puro  repleto, 
moderate  calido,  aeri  perflanti  non  exposito,  foveantur 
tantum  calore  lecti  moderato,  sint  stragulis  levioribus 
et  anni  tempori  convenientibus  tecti  }  mundities  sum¬ 
ma  est  observanda  et  non  infantes  in  linteaminibus  hu- 
midis  per  longum  tempus  derelinquentur  5  subito  post 
partum  non  laventur  aqua  frigidiuscula ,  sed  potius  te¬ 
pida.  Baptismatis  sacramentum  non  in  ecclesia  frigida 
celebretur,  sed  domi*  aqua  sancta  non  assumatur  fri¬ 
gida,  sed  prius  tepida  reddenda  est}  custodiantur  a  re¬ 
pentina  mutatione  temperaturae,  non  aeri  libero  expo¬ 
nantur  primis  vitae  diebus  ,  imprimis  hiberno  tempore, 
aut  tempestate  rigida.  Debite  servatis  his  consiliis  ma¬ 
tres  ex  hoc  momento  in  proles  parum  periculi  timendum 
habent.  Quam  saepe  oritur  trismus  ex  sordibus  gastri- 

cis  in  ventriculo  haerentibus.  Hinc  medici  primum  of¬ 
ficium  ,  has  leni  modo  evacuare  et  ortum  novarum  impe¬ 
dire.  Primam  indicationem  explet,  nec  emeticis  nec 
purgantibus,  sicuti  plures  auctores  affirmant,  sed  leni¬ 
ter  tantum  solventibus,  evacuationem  absque  debilitate 
producentibus;  inter  haec  eminet  syrupus  cichorei  cum 
rheo,  vel  tinct.  Rhei  aquosa,  quod  vel  sola  vel  in  mix¬ 
turis  debita  quantitate  porrigitur. 

Ad  ortum  novarum  sordium  impediendum  medi¬ 
cus  attentionem  dirigat  in  causas,  quae  has  produxe¬ 
runt,  praecipue  ad  lac  matris  vel  nutricis,  quod  saepis¬ 
sime  qua  causa  unica  sordium  in  infantulo  accusatur; 
nam  vel  quantitate  majori  infantulis  porrigitur,  dum 
eos  constringunt  ad  ubera  sugenda,  vel  clamorem  qua 
solum  signum  famis  considerantes  per  suctionem  mi¬ 
tigare  student;  nonnunquam  aut  est  nimis  pingue  aut 
spissum  vel  aetati  infantis  non  conveniens;  ad  haec  evi¬ 
tanda  medicus  matres  attentas  reddat.  Animi  pathemata 
originem  morbi  praebere  saepius  visum  est;  hinc  fugiat 
mater  vel  nutrix  omnem  occasionem,  ex  quibus  oriun¬ 
tur.  (Aielius  si  mater  iracunda  prolem  non  nutrit,  nu¬ 
trix  vero  iracunda  potius  subito  abigatur;  si  vero  ira 
corripiebantur,  lac  praesens  jam  secretum  evulsione 
excernant  et  serius  secretum  infanti  porrigant.)  Inflam- 
matio  umbilici ,  rudiori  tractamine  aut  nimia  constric¬ 
tione  producta,  topice  emollientibus  tractetur ;  ad  eam 
vero  evitandam  suadent  nonnulli  funiculum  quatuor  pol¬ 
licum  latitudine  ab  umbilico  resecare,  et  laxam  ligatu¬ 
ram  commendant.  Penitus  prohibendus  est  abusus  leva- 
tricum  neonatis  digito  frenulum  linguae  lacerandi ,  et 
si  operatio  quaedam  necessaria  videtur,  a  chirurgo 
instituenda  est.  Nimia  compressio  totius  corporis,  et 
praecipue  abdominis  per  fascias,  tam  nocua  quam  cru¬ 
delis  ,  evitanda ,  et  tantum  leviori  gradu  permitten¬ 
da  est. 

His  debite  observatis  certe  saepissime  ortus  mor¬ 
bi  praecavetur ,  et  eo  magis,  si  justum  ex  omni  par¬ 
te  servatur  regimen,  quod  praecipue  ibi  inculcandum 
puto ,  ubi  major  pars  infantum  omni  anno  hocce  morbo 
pereunt 

Celeb.  Pet.  F  r  a  n  k  matribus  tergestinis  sequen¬ 
tia  suadet:  ,, Mulieribus  illius  civitatis  praegnantibus, 
saltem  gracilioribus,  et  quarum  opes  id  genus  auxi¬ 
lii  concedunt,  ut  partum  atque  puerperium  in  loco  ma¬ 
gis  elevato,  aperto  et  ab  urbe  marique  distante  ab¬ 
solverent,  —  quibus  vero  focum  domesticum  desere- 
re  non  licet,  ut  ullae  saltem  novem  a  puerperio  die¬ 
bus,  prolem  anxie  a  quovis  refrigerio,  aestivo  quo¬ 
que  tempore  tam  facili,  custodiant,  ac  ut  lacte  pro¬ 
prio  eoque  solo  sub  debita  animi  quiete ,  prolem  nu« 
triant ,  consilio  censemus.1 “ 

C  u  r  a. 

Therapia  curativa  morbi  primo  contra  causas  mor¬ 
bum  excitantes  dirigenda  erit,  hinc  in  amovendis, 
quantum  potest,  medicus  studeat.  Morbo  vero  evoluto, 
magna  nonnunquam  premitur  difficultas ,  medicamina 
infanti  porrigendi,  quum  non  tantum  maxilla  firmiter 
adtrahatur,  sed  et  deglutitio  impediatur  •  hinc  interval¬ 
lis,  quo  liaec  remittunt,  medicamina  porrigenda,  vel  ve¬ 
ro,  si  diutius  durant,  forma  magis  concentrata  gutta- 
tim  ori  instillanda  sunt.  In  trisino,  ex  refrigerio  orto , 
restituenda  est  transspiratio  cutanea  per  remedia  diapho¬ 
retica  tam  interna  quam  externa,  uti  per  inf.  flor.  Sam¬ 
buci,  tart.  emet,  refracta  dosi,  camphoram,  externe 
per  balnea  tepida,  his  remediis  atque  regimine  adae¬ 
quato  nonnullis  medicis  licitum  fuit  aegros  servare.  Mor¬ 
bo  ex  causa  gastrica  orto,  remediis  emeticis  et  purgan- 

tibus  obviam  venire  debemus  ,  et  hoc  in  casu  saepius 
cum  felici  eventu  sub  initio  adhibita  sunt  tait.  ernei., 
ipec. ,  calomel  ,  jalappa  ,  clysmata  ex  inf.  cham.  cum 
meile  et  oleo,  quae  indicationi  satisfecerunt  et  non 
frustra  merito  in  hoc  morbo  invaluerunt. 

Ouum  vero  permultae  causae  morbi  evolutionem 
provocant,  et  has  medicus,  si  potest,  amovere  studeat. 
Sed  quum  praecipue  causae  penitus  ignotae  sint,  vel 
in  conditione  aeris  athmosphaerici,  quam  medicus  amo¬ 
vere  non  potest,  jaceant,  medici  ex  diversis  theoriis 
de  natura  morbi  etiam  diversa  remedia  naturae  morbi 
convenientia  adhibebant,  inter  quae  antispastica  ,  so¬ 
pientia,  et  sic  dicta  methodus  Stutziana  merito  hucus¬ 
que  adhibentur.  Inter  remedia  antispastica  eminet  Mo¬ 
schus,  remedium  antispasmodicum  praecipuum,  saepius 
cum  felici  successu  adhibitum,  laudes  medicorum  omnis 
aevi  secumferens.  Adhibetur  vel  solus,  frequentissime 
cum  Opio  junctus,  forma  liquida,  cum  mucil.  gum. 
arab.  in  aquis  aromaticis,  Menthae,  Melissae,  Chamo¬ 
millae  etc.  suspensus;'  sumuntur  circiter  grana  tria  Mo¬ 
schi,  quae  in  totidem  aquae  aromaticae  unciis  cum  suf. 
quantit.  mucil.  gum.  arab.  suspenduntur,  atque  omni 
hora  cochlear  parvum  porrigitur.  Castoreum  eadem  fere 
vi  medicatrice,  non  tamen  adeo  intensa  gaudet,  a  non¬ 
nullis  medicis  vero  summopere  laudatum,  simili  dosi 
et  forma,  quam  Moschus  adhibetur.  Camphora  externe 
tdntum  cum  oleo  pingui  in  linimentum  redacta  parti  con¬ 
tractae  inungetur.  Ammonia  pura  liquida  ejusque  prae¬ 
parata,  praecipue  spiritus  cornu  cervi  et  spiritus  cornu 
cervi  succinatus  adhibentur.  Ammonia  pura  liquida  tan¬ 
tum  externe,  aut  sola,  aut  cum  oleo  in  linimentum  re¬ 
dacta  ;  interne  saepius  spiritus  cornu  cervi  succinatus 
porrigitur  ad  drachmam  semis  in  aq.  arom.  unc.  tribus, 
de  quo  omni  hora  cochl*  parvum  sumitur,  vel  solus  quin¬ 
que  ad  octo  guttas  ori  instillatur.  Aetheres  remedium 


sistunt,  quod  indole  sua  volatili ,  atque  stimulo  nervis 
amico  vires  dejectas  refocillans,  atque  spasmos  solvens, 
magno  cum  effectu  adhibetur.  Radix  valeriana  viribus 
antispasmodicis  egregiis  gaudens,  sicuti  et  flor,  cham., 
herba  menthae,  melissae  etc. ,  sistunt  remedia,  quae 
leviori  in  gradu  sola  .sufficiunt.  Adhibentur  inf.  ex  plan¬ 
tis  parata;  frequentius  vero  eorum  aquae  destillatae, 
qua  vehiculum  remediorum  efficaciorum ,  nonnunquam 
eorum  tincturae  cum  remediis  aliis  sic  dictas  mixturas 
concentratas  intrant ,  quae  infantibus  guttatim  tantum 
instillantur. 

Et  remedia  narcotica  ad  trismum  evolutum  debel¬ 
landum  a  medicis  celeberrimis  adhibentur;  summa  vero 
circumspectio  habenda  est,  quum  nemini  non  notum  sit, 
effectum  facile  deleterium  ex  abusu  narcoticorum  in  or¬ 
ganismo  tam  teneri  sequi.  Ad  praecipua  pertinet  opium, 
a  medicis  celeberrimis  in  hoc  morbo  laudatum ,  a  pluri¬ 
mis  vero  frustra  tentatum,  Attamen  nullo  meliori  cognito 
ad  hoc  et  nos  refugimus.  Non  praescribitur  in  substantia, 
sed  tantum  tinct.  opii  vel  simpl.  vel  crocata  aliis  reme¬ 
diis  stimulantibus  intermixta;  sic  inf.  fol.  aur. ,  val. , 
cham.  Dosis  specialis  sit  ab  initio  gutta  una,  et  nec 
ultra  tres  ascendat.  Ob  effectura  opii  facile  excedentem 
et  infantibus  saepe  deletericum,  nonnulli  praeferunt  extr. 
hyoscyami;  solvuntur  gr.  tria  ad  sex  in  unciis  tribus  aq. 
arom.  atque  omni  hora  cochl,  parvum  porrigitur,  vel  gr. 
sex  in  uncia  tincturae  antispasticae  solvantur,  atque  hu¬ 
jus  remedii  guttae  decem  omni  hora  ori  instillentur. 
Relladonna  recentiori  tempore  summopere  inhacspecie 
spasmorum  laudatur  ;  adhibitur  tam  interne,  quam  ex¬ 
terne;  interne  extractum,  externe  lotiones  et  cataplas¬ 
mata.  Aqua  laurocerasi  et  acidum  hydrocyanicum  a  plu¬ 
ribus  medicis  diverso  cum  successu  tentabatur ;  expe¬ 
rimenta  ultro  instituta  forsan  nobis  magis  de  virtute  be^ 
nefica  horuin  remediorum  edocebunt. 

Methodus  Stiitzii  in  trismo  neonatorum  sequenti 
modo  adhibetur.  Omni  2.  hora  sumit  10  usque  ad  20 
guttas  carb.  lix.  alc.  soluti  cum  infuso  quodam  aroma¬ 
tico,  uti  chara.,  valer.,  fol.  aur.  Hora  intermedia  sumit 
tres  usque  ad  sex  guttas  tinct.  opii  simpl.  5  clysmata  ex 
inf.  chamom.  cum  20  —  25  guttis  carb.  lix.  alc.  sol. 
parata,  bis  per  diem  injiciantur  5  atque  balnea  calida 
cum  drachma  lix.  caust. ,  aut  drachnu  duabus  lix.  carb. 
ter  quaterve  per  diem  adhibeantur.  Est  methodus  in 
tetano  et  trismo  jam  a  longo  tempore  laudata. 

Remedia  externa  in  hoc  morbo  summi  sunt  valoris, 
actionem  internoram  multum  adjuvant}  saepe  vero  ob 
nimiam  constrictionem  maxillae  sola  tantum  adhiberi 
possunt.  Ad  haec  pertinent  clysmata,  balnea,  inunc¬ 
tiones  ,  rubefacientia  et  galvanismus. 

Clysmata  pertinent  ad  remedia  in  hoc  morbo  effi- 
cacissima,  omni  scopo  inservientia;  scopo  alvum  ape¬ 
riendi  adhibentur  clysmata  simpl.  pauco  oleo  et  meile 
mixta;  necessaria  credimus  clysmata  aperientia,  vel 
si  sordes  gastricas  per  alvum  evacuare  volumus,  vel 
si  torpor  canalis  intestinalis  a  majori  narcoticorum  usu 
subintrat.  Ctysmata  antispastica  ex  inf.  val.,  chamom., 
milief. ,)  fol.  aur.  parantur,  vel  sola  vel  additis  gum. 
asae  foet. ,  cast,  moscho;  secundum  gradum  morbi  et 
diversae  efficaciae.  Saepissime  clysmatibus  antispasti- 
cis  remedia  sopientia  adjunguntur;  summa  vero  cum 
cautela  adhibenda  sunt,  et  ad  eorum  dosim  magnopere 
respiciendum  est;  nam  receptivitas pro  substantiis  nar¬ 
coticis  tractus  intestinalis  inferioris  vix  superiori  cedit; 
praecipue  opii  dosis  non  excedat. 

Balnea  tam  calida,  tam  frigida  cum  successu  fe¬ 
lici  a  medicis  adhibebantur.  Balnea  calida  vel  adhiben¬ 
tur  simplicia  vel  aromatica  vel  kalina.  Quisque  a  bal¬ 
neorum  calidiorum  usu  levamen  subitaneum  in  hac  morbi 
specie  sperare  potest.  Nam  sub  balneo  spasmi  faciei 

solvuntur,  maxilla  mobilior  redditur ,  levis  et  amoena 
transspiratio  cutis  succedit  5  atque  clamore  imminuto  ad 
sensum  amoenum  a  balneo  productum  concludere  licet. 
Adhibenda  sunt  balnea  per  quadrantem  usque  dimidium 
horae  ter  quaterve  per  diem.  Summopere  vero  post  bal¬ 
neum  respiciendum  est,  ne  aer  frigidus  aut  linteamina 
frigida  corpusculo  infantis  transspirantis  accedant,  ut 
infans,  vix  e  balneo  surntus  et  celeriter  siccatus,  lin¬ 
teaminibus  calefactis  tegatur,  atque  sic  amoena  corpo¬ 
ris  transspiratio  sustentetur.  Balnea  calida  spirituosa, 
aromatica  vel  kalina  efficaciora  sunt ,  quam  simplicia ; 
debita  vero  circumspectione  adhibenda  sunt,  ne  eorum 
virtus  nimis  acuatur.  Pro  balneis  spirituosis  sumitur 
frequentissime  vel  vinum  vel  spiritus  vini,  et  pro  aro¬ 
maticis  sic  dictae  species  herbarum  aromaticarum.  Ad 
balnea  kalina  nonnulli  medici  praeferunt  solutionem  li¬ 
xivae  carb.  prae  lixiva  caustica;  nam  praeter  effectum 
quem  exserit  mitiorem,  cutis  rubor  a  balneo  ex  lix,  caust. 
parato  non  evitandus,  multo  minor  observatur.  Sumitur 
pro  balneo  infantis  drachma  lixiv.  caust.  vel  drachmae 
duae  lixiv.  carb.  Balnea  simplicia  frigida,  ab  Hippo¬ 
crate  jam  usitata,  nunc  medici  Angli  felici  cum  suc¬ 
cessu  adhibere  volunt;  revera  qua  remedium  heroicum 
consideranda  et  tantum  qua  ultimum  refugium  adhi¬ 
benda  censeo.  Rarius  adhibentur  balnea  frigida  integra, 
superaffunditur  corpori  aqua  frigida,  atque  infans  cito 
siccatus  linteaminibus  calefactis  involutus  bene1  tectus 
servandus  est.  Si  balnea  calida  ob  impedimenta  quae¬ 
cunque  adhiberi  non  possunt,  fomentationes  ex  iisdem 
substantiis  adhibeantur.  Hinc  infantuli  linteaminibus 
bis  substantiis  immersis  obvolventur. 

Inunctiones  diversarum  substantiarum  saepius 
magno  cum  effectu,  vel  si  non  aliud,  cum  momenta¬ 
neo  levamine  adhibitae  sunt.  Praecipue  si  inunctio 
fit  vicinis  in  locis  musculi  masseteris,  reddit  pro  tem- 

pore  maxillae  motus  et  deglutitio  permittitur.  Oleum 
pingue  simplex  communiter  partibus  rigidis  contractis- 
que  illinitur,  cui  vel  camphora,  vel  ammonia  pura  li-  * 
quida  vel  olea  aetherea  saepe  admiscentur.  Scopo  se¬ 
dante  conjungitur  etiam  cum  hyoscyamo  aut  opio.  Prae¬ 
cipue  commendatur  inunctio  ex  axungia  porci  cum  opio 
ad  processum  mastoideum  et  superiorem  partem  colli , 
atque  adhibitis  paulo  post  cataplasmatibus  ex  herb.  hy- 
osciami,  cicutae,  malvae  cum  lacte  paratis  saepissime 
relaxatio  maxillae  efficitur.  Nonnulli  ad  inunctiones 
partium  rigidarum  seligunt  ung.  mere,  ciner.  sine  aut 
cum  opio,  et  inde  effectum  desideratum  observarunt. 

Rubefacientia  modo  antagonistico  spasmos  solven¬ 
tia  etiam  a  medicis  in  usum  trahebantur;  abstinendum 
tamen  est  ab  emplastro  cantharidum,  ob  effectum  ve- 
hementiorem ,  et  in  systemate  urinifero  facile  nocuum; 
a  sinapismis  ex  farina  sem.  sinapis  cum  dimidia  aut 
tertia  parte  farinae  secalinae  paratis,  a  fermento  panis 
cum  aceto ,  ab  armoracea  omnino  effectus  desideratus 
exspectari  potest. 

Multum  nonnulli  et  a  Galvanismo  exspectant, 
quamquam  nondum  experimenta  feliciora  pro  eo  ad¬ 
hibendo  loquuntur.  Her  der  sequenti  modo  in  infante 
novem  dierum  Galvanismum  adhibuit.  Infans  median¬ 
te  catenula  cum  columina  Voltaica  irritabilitati  hujus 
adaequata  ita  jungebatur,  ut  polus  negativus  maxillis 
admoveretur.  Ab  initio  exponebatur  electricitati  libe¬ 
rae  per  maxillas  mananti,  serius  leves  proliciebantur 
scintillae.  Mortui  adinstar  decumbens  catena  galvanica 
clausa  inquietus  reddebatur,  caput  elevare  atque  cir¬ 
ca  singulos  ictus  dolorem  exprimere  coepit.  Durante 
Galvanismi  adplicatione  motus  maxillae  inferioris  mul¬ 
to  liberiores  fieri  videbantur,  os  facilius  aperiebatur, 
et  spes  fausti  eventus  affulgebat,  finita  vero  applicatio¬ 
ne  status  pristinus  rediit.  Alii  simplex  balneum  galva- 

ilicum  suadent  $  infans  in  balneo  calido  positus  ?  cum 
conductoribus  polaribus  columnae  Voltaicae  per  epi¬ 
dermidem  in  contactum  ponitur  ?  vel  receptaculis  duo¬ 
bus  aqua  salita  repletis  ,  quorum  unum  cum  polo  posi¬ 
tivo^  alterum  cum  polo  negativo  columnae  Voltaicae  ne¬ 
xum  sit ,  manus  infantis  imponantur.  Experimenta  cum 
inagnetismo  animali  facienda  non  penitus  spernenda 
essent. 

Theses  defendendae. 


I. 


Omnis  sanatio  fit  per  vim  medicatricem. 


II. 


Sine  vis  medicatricis  cognitione  medicus  veram 
sanationis  rationem  ignorat. 


III. 


Sanguis  per  acrimonia  contaminari  potest. 

—  -  A 

II  artmann. 

IV. 

*  '■;  ( 

I 

Sanctas  naturae  violant  leges ?  qui  noctem  diei? 
et  diem  nocti  substituere  solent. 

V. 

Das  Standfieber  hat  auf  die  Witterungsfieber  den 
grossten  Einduss.  Kletten. 


VI. 


Frigus  putredini  inimicissimum. 


